Iris Murdoch

Iris Murdoch (født 15. juli 1919, død 8. februar 1999) var en irsk-britisk forfatter og filosof. Hun er kjent for sine fortellinger om etiske og seksuelle emner. Hennes første utgitte roman, Under the Net, ble i 2001 valgt ut av redaksjonen i det amerikanske Modern Library som en av de hundre beste engelskspråklige romanene fra 1900-tallet.

I 1987 ble hun utnevnt til Dame Commander av Order of the British Empire. Hun ble derved adlet og fikk rett til å føre tiltaleformen dame foran sitt navn. I 2008 rangerte avisen The Times henne på tolvteplass på en liste over «de femti største britiske forfattere siden 1945».

Murdoch levde med Alzheimers sykdom i årene før hun døde i 1999.

 Forfatterskap 

 Filosofiske verker 
Murdochs filosofiske verker er påvirket av Simone Weil (som hun lånte konseptet «attention» (norsk: «oppmerksomhet») fra) og Platon.Murdoch, Iris (2001): The Sovereignty of Good, s. 76 I verkene der hun viderefører arven fra Platon gjør hun Det Gode til en aktør i handlingen, og veien mot en moralsk livsførsel blir som en pilegrimsreise fra illusjon til virkelighet. Slik inneholder Murdochs verker en klarsynt lesning av Kant, Sartre og Wittgenstein («tidlig» og «seint»). Hennes mest sentrale lignelse finner vi i «Sovereignty of Good». Der forsøker en svigermor, «M», å avgjøre om hun skal betrakte sin svigerdatter «D» med «rettferdig eller kjærlig blikk».Murdoch, Iris (1997): «The Idea of Perfection» i: Conradi, Peter (red): Existentialists and Mystics: Writings on Philosophy and Literature. London: Chatto & Windus. ISBN 0701166290. s. 317 Lignelsen er delvis ment å vise (mot samtidige ved Oxford som R.M. Hare og Stuart Hampshire) at forutsetningen for en moralsk opptreden er det som foregår «i det indre». For å kunne forstå et annet menneske kan det være nødvendig å overvinne sin egen sjalusi, og man må arbeide med seg selv for virkelig å kunne forstå verden.

 Skjønnlitteratur 
I Murdochs romaner står romanfigurenes indre liv sentralt. Slik følger forfatteren tradisjonen fra romanforfattere som Fjodor Dostojevskij, Leo Tolstoj, George Eliot og Proust, i tillegg til å legge for dagen sin altoverskyggende kjærlighet til Shakespeare. Det er imidlertid stor variasjon i hennes forfatterskap. De mange lagene og den eminente komikken i romanen The Black Prince (1973) er svært forskjellig fra hennes tidlige komiske verker Under The Net (1954) og The Unicorn (1963). Sistnevnte kan leses som en avansert gotisk kjærlighetsroman, eller som en roman med gotiske ornamenteringer, eller sågar en pastisje over den gotiske litteratursjangeren. The Black Prince, som Murdoch vant James Tait Blacks minnepris for, er en studie i erotisk besettelse. I denne romanen blir teksten stadig mer kompleks og åpner for stadig nye tolkninger etter hvert som bifigurer begynner å motsi fortelleren og bokens mystiske «redaktør» i en serie etterord.

Selv om hennes romaner er innbyrdes markant forskjellige, og hennes stil utvikler seg, er det en del tilbakevendende temaer. Blant romanfigurene finner vi ofte intellektuelle menn fra øvre middelklasse som er fanget i moralske dilemmaer, homofile figurer, flyktninger, engelske katolikker i troskrise, empatiske kjæledyr, barn som på merkelig vis «vet» ting som ikke er åpenbare for enhver, og tidvis en mektig og nesten demonisk mannlig «forfører» som får andre til å danse etter sin pipe – det har blitt sagt at Murdoch baserte disse «forførerne» på sin elsker Elias Canetti, den bulgarske nobelprisvinneren i litteratur i 1981.Conradi, Peter J. (2001): Iris Murdoch : A Life. New York: Norton. ISBN 0393048756. s. 245

Murdoch vant Booker-prisen i 1978 for romanen The Sea, the Sea. I 1997 ble hun tildelt "Golden PEN Award for a Lifetime's Distinguished Service to Literature".

 Bibliografi 

Romaner
 Under the Net (1954)
 The Flight from the Enchanter (1956)
 The Sandcastle (1957)
 The Bell (1958)
 A Severed Head (1961)
 An Unofficial Rose (1962)
 The Unicorn (1963)
 The Italian Girl (1964)
 The Red and the Green (1965)
 The Time of the Angels (1966)
 The Nice and the Good (1968) 
 Bruno's Dream (1969)
 A Fairly Honourable Defeat (1970)
 An Accidental Man (1971)
 The Black Prince (1973)
 The Sacred and Profane Love Machine (1974)
 A Word Child (1975)
 Henry and Cato (1976)
 The Sea, the Sea (1978), vinner av Bookerprisen
 Nuns and Soldiers (1980)
 The Philosopher's Pupil (1983)
 The Good Apprentice (1985)
 The Book and the Brotherhood (1987)
 The Message to the Planet (1989)
 The Green Knight (1993)
 Jackson's Dilemma (1995)
 Something Special (nytrykk som novelle i 1999; opprinnelig gitt ut i 1957)

Filosofi
 Sartre: Romantic Rationalist (1953)
 The Sovereignty of Good (1970)
 The Fire and the Sun (1977)
 Metaphysics as a Guide to Morals (1992)
 Existentialists and Mystics (1997)

Drama
 A Severed Head (med J.B. Priestley, 1964)
 The Italian Girl (med James Saunders, 1969)
 The Three Arrows & The Servants and the Snow (1973)
 The Servants (1980)
 Acastos: Two Platonic Dialogues (1986)
 The Black Prince (1987)

Poesi
 A Year of Birds (1978; revidert utgave, 1984)
 Poems by Iris Murdoch (1997)

 Referanser 

 Eksterne lenker 

  The Iris Murdoch Building at the Dementia Services Development Centre, University of Stirling 
  The Centre for Iris Murdoch Studies , Kingston University, London
  Review of Conradi's Murdoch biography Guardian 8. september 2001

Kategori:Irske forfattere
Kategori:Engelske forfattere
Kategori:Irske filosofer
Kategori:Britiske filosofer
Kategori:Order of the British Empire (KBE/DBE)
Kategori:Personer fra Dublin